Որպես միջազգային մամուլ կառանձնացնեմ ռուսական և արևմտյան մամուլները։ Ռուսական մամուլը, հակառակ բազմաթիվ ենթադրությունների, շարժումը սկսեց լուսաբանել ուշ, սակայն բավականին օբյեկտիվ։ Առաջատար ԶԼՄ-ները, համենայն դեպս, զուգահեռներ չէին տանում Ուկրաինական մայդանի հետ և չէին անվանում Հայաստանում տեղի ունեցողը «գոնավոր հեղափոխություն», ինչը, հիշեցնեմ, արվում էր 2015 թվականին «Էլեկտրիկ Երևանի» օրերին։ Այնուամենայնիվ, նշեմ, որ եղան դեպքեր, երբ Կրեմլի աշխատակազմին մոտ գտնվող լրատվամիջոցներից մեկը բացահայտ ապատեղեկատվություն տարածեց Նիկոլ Փաշինյանի և շարժման մասնակիցների մասին։ Մեկ այլ առաջատար կայք, օրերս, ոստիկանության գնդապետի կողմից բանկ թալանելու փորձը կապեց շարժման հետ։ Այս դեպքերը, այդուհանդերձ եզակի էին։